EELNÕU

25.04.2025

**Keskkonnamõju hindamise ja keskkonnajuhtimissüsteemi seaduse ja teiste seaduste muutmise seadus**

**§ 1. Keskkonnamõju hindamise ja keskkonnajuhtimissüsteemi seaduse muutmine**

Keskkonnamõju hindamise ja keskkonnajuhtimissüsteemi seaduses tehakse järgmised muudatused:

**1)** paragrahvi 6 lõike 1 punkt 13 muudetakse ja sõnastatakse järgmiselt:

„13) kiirtee, 2100 meetri pikkuse või pikema peamaandumisrajaga lennuvälja või üle kümne kilomeetri pikkuse nelja sõidurajaga tee rajamine või üle kümne kilomeetri pikkuse ühe või kahe sõidurajaga tee laiendamine vähemalt nelja sõidurajaga teeks;“;

**2)** paragrahvi 6 lõike 1 punkt 14 muudetakse ja sõnastatakse järgmiselt:

„14) uue raudteeliini rajamine;“;

**3)** paragrahvi 6 lõike 1 punktid 21 ja 34 tunnistatakse kehtetuks;

**4)** paragrahvi 6 täiendatakse lõikega 11 järgmises sõnastuses:

„(11) Kui käesoleva paragrahvi lõike 1 punktides 1–341 nimetatud kavandatava tegevuse ainus või peamine eesmärk on uue tehnoloogia või toote arendamine või katsetamine ja selleks taotletakse tegevusluba kehtivusega kuni kaks aastat, peab otsustaja andma eelhinnangu selle kohta, kas kavandataval tegevusel on oluline keskkonnamõju.“;

**5)** paragrahvi 6 lõige 21 muudetakse ja sõnastatakse järgmiselt:

„21) Otsustaja peab andma eelhinnangu selle kohta, kas kavandataval tegevusel on oluline keskkonnamõju, kui käesoleva paragrahvi lõike 1 punktides 1–341 nimetatud tegevuse või käitise muutmiseks või ehitise laiendamiseks taotletakse tegevusloa muutmist ja muutmise põhjuseks oleva kavandatava tegevuse puhul ei ole võimalik välistada olulise keskkonnamõju esinemist.“;

**6)** paragrahvi 30 lõike 5 esimeses lauses jäetakse välja tekstiosa „, kuid mitte hiljem, kui algab programmi või aruande avalik väljapanek Eesti Vabariigis“.

**§ 2. Veeseaduse muutmine**

Veeseaduses tehakse järgmised muudatused:

1) paragrahvi 174 lõike 5 punktis 4 asendatakse tekstiosa „Põllumajandus- ja Toiduametit“ tekstiosaga „Maa- ja Ruumiametit“;

2) paragrahvi 190 lõikes 6 asendatakse tekstiosa „Põllumajandus- ja Toiduametiga“ tekstiosaga „Maa- ja Ruumiametiga“;

3) paragrahvi 1911 täiendatakse punktiga 3 järgmises sõnastuses:

„3) mere süvendamine sadama akvatooriumis mahuga 100–1499 kuupmeetrit.“.

**§ 3. Ühisveevärgi ja -kanalisatsiooni seaduse muutmine**

Ühisveevärgi ja -kanalisatsiooni seaduse paragrahvi 15 lõikes 3 ja § 63 lõikes 2 asendatakse tekstiosa „Põllumajandus- ja Toiduametiga“ tekstiosaga „Maa- ja Ruumiametiga“.

Lauri Hussar

Riigikogu esimees

Tallinn, 2025

Algatab Vabariigi Valitsus 2025

Vabariigi Valitsuse nimel

(allkirjastatud digitaalselt)

*allkirjastaja nimi*